Държавен вестник, бр. 104, 2023 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  104
Чл. 23. (1) Програмният/проектният екип 
се сформира със заповед на ръководителя на 
структурата, а в случаите, в които той е и 
ръководител на програмния/проектния екип 
(ръководител на екип), заповедта се издава от 
министъра на отбраната или упълномощено 
от него длъжностно лице.
(2) В заповедта се посочват източникът 
на финансиране, наименованието и номерът 
на програмата/проекта, членовете на екипа 
с определените им задачи, редът и начинът 
на отчитане и приемане на възложените за 
изпълнение дейности.
(3) В случаите, в които в програмния/
проектния екип се включват военнослужещи/
цивилни служители от други структури, включ­
ването им става по предложение на ръково­
дителя на екипа, съгласувано с ръководителя 
на съответната структура или упълномощено 
от него длъжностно лице.
Чл. 24. (1) Допълнителното възнаграждение 
за постигнати високи резултати за работа по 
програми/проекти с външно финансиране се 
определя на тримесечия (към 31 март, 30 юни, 
30 септември и 31 декември) въз основа на 
индивидуална оценка за извършената работа.
(2) Индивидуалната оценка се определя за 
всяко тримесечие от ръководителя на екипа 
въз основа на одобрение/неодобрение на из­
вършената работа.
(3) Индивидуалната оценка на ръководи­
теля на екипа се определя от ръководителя 
на структурата, а когато той е и ръководител 
на проекта – от министъра на отбраната или 
упълномощено от него длъжностно лице.
(4) Индивидуалната оценка е „Изпълнил“ 
или „Неизпълнил“.
(5) При индивидуална оценка за съответно­
то тримесечие – „Неизпълнил“, допълнително 
възнаграждение по чл. 22, ал. 1 не се получава.
Чл. 25. (1) Ръководителят на екипа пред­
лага конкретния размер на допълнителното 
възнаграждение по чл. 22, ал. 1 на членове­
те на екипа за съответното тримесечие на 
ръководителя на структурата въз основа на 
определените им задачи и докладите за тях­
ното изпълнение.
(2) Конкретният размер на допълнителното 
възнаграждение по чл. 22, ал. 1 на ръково­
дителя на екипа за съответното тримесечие 
се определя от ръководителя на структурата 
или упълномощено от него длъжностно лице.
(3) Размерът на предложеното допълни­
телно възнаграждение по ал. 1, което воен­
нослужещият/цивилният служител може да 
получи за тримесечие, не може да надвишава 
80 процента от основните му месечни въз­
награждения/основните месечни заплати и 
допълнителни възнаграждения с постоянен 
характер за този период.
Чл. 26. Изплащането на допълнителното 
възнаграждение по чл. 22, ал. 1 се извърш­
ва въз основа на заповед на ръководителя 
на структурата или упълномощено от него 
длъжностно лице при наличие едновременно 
на следните условия:
1. издадена е заповед за назначаване на 
военнослужещия или цивилния служител 
за ръководител или член на програмен/про-
ектен екип;
2. работата по програми/проекти с външно 
финансиране е включена в длъжностната ха­
рактеристика на съответния военнослужещ/
цивилен служител, без това да е основно 
функционално задължение/основна цел на 
длъжността;
3. изготвен е доклад от военнослужещия/ 
цивилния служител за извършената работа 
по програмата/проекта за съответното три­
месечие;
4. докладът по т. 3 е одобрен от ръководителя 
на екипа за членовете на екипа, а за ръководи­
теля на екипа – от ръководителя на структурата 
или упълномощено от него длъжностно лице;
5. направено е искане от бенефициента 
за възстановяване на средствата и същото 
е верифицирано от управляващия орган по 
съответната програма/проект, когато е при­
ложимо.
Допълнителна разпоредба
§ 1. По смисъла на тази наредба:
1. „Работа по програми/проекти с външно 
финансиране“ е разработване, управление и/
или изпълнение на проекти, съфинансирани 
със средства от Европейските структурни и 
инвестиционни фондове, както и на проекти 
и програми, финансирани от други междуна­
родни финансови институции и донори.
2. „Структура“ е Министерството на отбра­
ната, структурите по чл. 60д и 78 от Закона за 
отбраната и въоръжените сили на Република 
България, с изключение на служба „Военно 
разузнаване“ и служба „Военна полиция“.
Заключителни разпоредби
§ 2. Наредбата се издава на основание 
чл. 214, ал. 2 във връзка с ал. 1, т. 5 и чл. 296, 
ал. 2 във връзка с ал. 1, т. 6 от Закона за 
отбраната и въоръжените сили на Република 
България.
§ 3. Тази наредба отменя Наредба № Н-15 
от 11.12.2015 г. за условията и реда за изпла­
щане на допълнително възнаграждение за 
постигнати резултати в служебната дейност от 
военнослужещите и от цивилните служители в 
Министерството на отбраната, структурите на 
пряко подчинение на министъра на отбраната 
и Българската армия (ДВ, бр. 3 от 2016 г.).
§ 4. Наредбата влиза в сила от деня на 
обнародването є в „Държавен вестник“.
Министър: 
Тодор Тагарев
8751